Կռիվը սկսելը, թե չսկսելը մեծամասամբ դեռ կախված է սկսողի կամքից՝ կարելի է որոշել կռիվ սկսելու պահը, ձեւը եւ այլն: Բայց թեկուզ այն պատճառով, որ կռիվը երկկողմանի գործընթաց է, ապա այն պահից, երբ դա արդեն սկսվել է, դրա տեւականությունը, ձեւերը, ուժգնությունը եւ այլն արդեն միայն սկսողից չեն կախված, այլ առնվազն նաեւ հակառակորդի դիմադրողականությունից: Իսկ որքան ավելի երկար է տեւում կռիվը, այնքան ավելի բարձրանում է այլեւայլ անկանխատեսելի հանգամանքների, նաեւ՝ երրորդ կողմերի կշիռը: